**I – ASIS RESPUBLIKINIS JAUNŲJŲ ATLIKĖJŲ ČEKŲ MUZIKOS**

**KONKURSAS–FESTIVALIS**

**„ČEKŲ PARAFRAZĖS“**

**Konkursas–festivalis vyks nuotoliniu būdu**

**NUOSTATAI**

Respublikinis jaunųjų atlikėjų čekų muzikos konkursas–festivalis rengiamas siekiant supažindinti Lietuvos jaunuosius menininkus, pedagogus bei platesnę visuomenę su čekų kompozitorių kūryba, skatinti domėtis profesionaliąja čekų muzika, populiarinti ir įtraukti į pedagoginį bei koncertinį repertuarą.

**KONKURSO–FESTIVALIO ORGANIZATORIAI**

Čekijos Respublikos ambasada Vilniuje,

Lietuvos ir Čekijos draugija,

Vilniaus menų studija „Garsas ir spalva“.

**PARTNERIS**

Fortepijonų salonas „Organum“.

**KONKURSO–FESTIVALIO ORGANIZACINIS KOMITETAS**

Konkurso–festivalio globėjas – Tomaš Vostrý, Čekijos Respublikos ambasados Misijos vadovo pavaduotojas

Projekto vadovė – Jūratė Danielienė, Nemenčinės muzikos mokyklos, Menų studijos „Garsas ir spalva“ mokytoja metodininkė

Koordinatoriai:

Laura Vancevičienė, Čekijos Respublikos ambasados atstovė

Inga Grušaitė, Mažeikių Vytauto Klovos muzikos mokyklos mokytoja metodininkė

Inga Vyšniauskaitė, Nacionalinės M. K. Čiurlionio menų mokyklos fortepijono mokytoja metodininkė

Vaida Vanagaitė, Vilniaus kolegijos lektorė, Menų studijos „Garsas ir spalva“ mokytoja metodininkė

**KONKURSO–FESTIVALIO TIKSLAS**

* Populiarinti čekų kompozitorių kūrybą Lietuvos muzikos ir meno mokyklose bei neformalaus ugdymo įstaigose.
* Puoselėti bei ugdyti vaikų ir jaunimo muzikos atlikimo meistriškumą, jų menines ir asmenines kompetencijas, sudaryti sąlygas moksleivių saviraiškai.
* Skatinti Lietuvos muzikos ir meno mokyklų bei neformalaus ugdymo įstaigų moksleivių ir jų pedagogų kūrybinį bendradarbiavimą, profesinės patirties sklaidą.

**KONKURSO–FESTIVALIO DALYVIAI**

Konkurse kviečiami dalyvauti jaunieji atlikėjai iš Lietuvos Respublikos muzikos, meno mokyklų ir kitų neformalaus ugdymo įstaigų.

Kviečiami 6 – 18 metų instrumentinės muzikos atlikėjai grojantys fortepijonu ar styginiais instrumentais ir 9 – 19 metų klasikinį vokalą studijuojantys mokiniai.

**KONKURSO–FESTIVALIO TVARKA IR VYKDYMAS**

* Konkursas–festivalis vyks nuotoliniu būdu.
* Konkurso–festivalio dalyvių paraiškos ir mokesčio patvirtinimas priimami iki **2021 m. gegužės 10** d.
* Nufilmuotus konkurso–festivalio dalyvių pasirodymus reikia įkelti į „YouTube“ paskyrą ir atsiųsti nuorodas el. paštu: [laura\_vanceviciene@mzv.cz](mailto:laura_vanceviciene@mzv.cz) **iki 2021 m. birželio 1 d.**
* Konkurso–festivalio dalyvių pasirodymai virtualioje erdvėje bus matomi **nuo 2021 m. birželio 5 d. 12.00 val**. interneto svetainėje [www.mzv.cz/vilnius](http://www.mzv.cz/vilnius) ir konkurso – festivalio FB paskyroje

<https://www.facebook.com/%C4%8Cek%C5%B3-parafraz%C4%97s-100832835482404>

* Konkurso–festivalio vertinimo komisija rezultatus paskelbs **2021 m. birželio 12 d. 12.00 val.** Čekijos Respublikos ambasados puslapyje: [www.mzv.cz/vilnius](http://www.mzv.cz/vilnius) ir konkurso – festivalio FB paskyroje

<https://www.facebook.com/%C4%8Cek%C5%B3-parafraz%C4%97s-100832835482404>

* 2021 m. birželio 18 d. 15.00 val. Čekijos Respublikos ambasadoje, Birutės g. 16, Vilniuje planuojama surengti koncertą ir apdovanojimų įteikimą konkurso – festivalio dalyviams.

**PROGRAMA**

**Informacija Konkurso dalyviams:**

Visų grupių **konkurso** dalyviai atlieka **du (2)** skirtingo charakterio, originalius, akademinės muzikos kūrinius:

1) privalomas čekų kompozitoriaus kūrinys;

2) laisvai pasirenkamas kūrinys.

Konkurso dalyviai programą privalo atlikti mintinai.

**KONKURSO DALYVIŲ AMŽIAUS GRUPĖS IR KATEGORIJOS:**

Anksčiau nustatytas dalyvio mokestis mažinamas 50%

|  |  |  |  |  |
| --- | --- | --- | --- | --- |
| Grupės | Kategorijos | Amžius | Programos trukmė | Dalyvio mokestis |
| Pianistai A | A1 | 6 metų – 7 metų | Iki 5 min. | 13 Eur |
|  | A2 | 8 metų – 9 metų | Iki 6 min. | 13 Eur |
|  | A3 | 10 metų – 12 metų | Iki 8 min. | 15 Eur |
|  | A4 | 13 metų – 15 metų | Iki 15 min. | 18 Eur |
|  | A5 | 16 metų – 18 metų | Iki 15 min. | 18 Eur |

|  |  |  |  |  |
| --- | --- | --- | --- | --- |
| Grupės | Kategorijos | Amžius | Programos trukmė | Dalyvio mokestis |
| Stygininkai B | B1 | 6 metų – 7 metų | Iki 5 min. | 13 Eur |
|  | B2 | 8 metų – 9 metų | Iki 6 min. | 13 Eur |
|  | B3 | 10 metų – 12 metų | Iki 8 min. | 15 Eur |
|  | B4 | 13 metų – 15 metų | Iki 15 min. | 18 Eur |
|  | B5 | 16 metų – 18 metų | Iki 15 min. | 18 Eur |

\* Atliekama akompanuojant koncertmeisteriui.

|  |  |  |  |  |
| --- | --- | --- | --- | --- |
| Grupės | Kategorijos | Amžius | Programos trukmė | Dalyvio mokestis |
| Vokalistai C | C1 | 9 metų – 11 metų | Iki 6 min. | 13 Eur |
|  | C2 | 12 metų – 14 metų | Iki 8 min. | 15 Eur |
|  | C3 | 15 metų – 17 metų | Iki 15 min. | 18 Eur |
|  | C4 | 18 metų – 19 metų | Iki 15 min. | 18 Eur |

\* Galima atlikti: harmonizuotą, aranžuotą čekų liaudies dainą, originalią kompozitoriaus dainą, arijetę, ariją.

\* Programa atliekama akompanuojant koncertmeisteriui.

\* Vokalinės muzikos kūriniai turėtų būti atliekami originalo kalba.

\* Fonogramų naudoti negalima.

**Informacija Festivalio dalyviams:**

**Festivalio** dalyviai atlieka laisvai pasirinktą **vieną (1)** bet kokio stiliaus, žanro ir laikmečio čekų kompozitoriaus kūrinį. Trukmė turi neviršyti 6 min. Vokalinės muzikos kūriniai turėtų būti atliekami originalo kalba.

**FESTIVALIO DALYVIAI**

|  |  |  |  |
| --- | --- | --- | --- |
| Dalyviai | amžius | Programos trukmė | Dalyvio mokestis |
| Solo grojantys įvairių specialybių instrumentalistai,  vokalistai | 6 metų – 19 metų | Neviršyti 6 min. | 10 Eur |
| Fortepijoniniai ir nedidelės sudėties mišrūs ansambliai | 6 metų – 19 metų | Neviršyti 6 min. | Vieno nario mokestis  8 Eur |

\*Instrumentinių ansamblių dalyviai gali programą atlikti iš natų.

**REPERTUARAS**

**Čekų kompozitorių natų galite rasti:**

<https://www.mzv.cz/vilnius/lt/vykiai_ir_faktai/kvietimas_jaun_j_atlik_j_cek_muzikos.html>

**KONKURSO VERTINIMO KOMISIJA**

Konkurso dalyvių pasirodymus vertins vertinimo komisija, kurią kvies organizacinis komitetas.

**APDOVANOJIMAI, DALYVIŲ KONCERTAS**

Visi konkurso–festivalio dalyviai apdovanojami dalyvių diplomais ir simbolinėmis dovanėlėmis.

Konkurso dalyviai bus įvertinti laureato ir diplomanto diplomais. Vertinimo komisija atrinks geriausiai atlikto čekų kompozitoriaus kūrinio laimėtojus. Savo prizus skirs fortepijonų salonas „Organum“.

Festivalio dalyviai bus apdovanojami specialiomis nominacijomis, kurias skirs festivalio vertinimo komisija.

Planuojama konkurso dalyvius apdovanoti **2021 m. birželio 18 d.** **15.00 val.** Čekijos Respublikos ambasadoje (Birutės g. 16, Vilnius) įvyksiančiame apdovanojimų koncerte. Konkurso baigiamajame koncerte koncertuos konkurso laureatai, diplomantai ir specialių prizų už geriausiai atliktų čekų kompozitoriaus kūrinių laimėtojai bei fortepijonų salono „Organum“ specialių prizų laimėtojai, kuriuos atrinks vertinimo komisija ir organizatoriai.

Visi dalyvių mokytojai ir koncertmeisteriai bus pagerbti ir apdovanoti padėkos raštais.

Negalintiems atvykti į Čekijos Respublikos ambasadą 2021 m. birželio 18 d. dalyvio diplomai ir simbolinės dovanėlės bus išsiųsti į jų mokyklas paštu.

**REIKALAVIMAI VAIZDO ĮRAŠUI**

* Atliekamas kūrinys turi būti nufilmuotas stabilia, nejudančia, horizontalia kamera.
* Įraše turi aiškiai matytis atlikėjas visu ūgiu su instrumentu, pageidautina koncertinė dalyvio apranga.
* Savo pasirodymo vaizdo įrašą konkurso dalyvis turi patalpinti asmeninėje arba ugdymo įstaigos, kurioje mokosi, „YouTube“ paskyroje.
* Konkurso dalyvio vaizdo įrašai turi būti neįtraukti į sąrašą (angl. *unlisted*).
* Konkurso dalyvio vaizdo įrašo auditorija turi būti skirta vaikams (angl. *Yes, it’s made for kids*).
* Kūrinio montavimas negalimas. Kūrinius galima atlikti abu iš eilės be sustojimo, arba galima įrašyti kiekvieną atskirai atsiunčiant viename filmuke (pageidautina kūrinius įrašyti toje pačioje patalpoje).
* Dalyvio vaizdo įrašo pavadinimo skiltyje turi būti įrašyta:

**Atliekamo (kūrinių) autorius (originalo kalba) ir tikslus kūrinio (kūrinių) pavadinimas**.

* Dalyvio vaizdo įrašo apraše turi būti įrašyta:

**Atlikėjo vardas, pavardė, kategorija, kurioje dalyvauja (amžius), koncertmeisterio vardas, pavardė (jei kūrinys atliekamas su koncertmeisteriu).**

**SIŪLYMAS ĮRAŠUI**

Fortepijonų salonas „Organum“ (Savanorių pr. 1, Vilnius) suteikia galimybę padaryti įrašą savo salėje. Speciali įrašo kaina tik konkurso-festivalio dalyviams 1 val. 30 Eur, iš šios sumos 10 Eur apmoka konkurso-festivalio organizatoriai. Įrašą galima daryti su savo asmenine kamera, arba pasinaudoti profesionalia „Organum“ įrašų įranga.

Visi norintys pasinaudoti šia galimybe atlikti įrašą kviečiami registruotis. Įrašų diena 2021 m. gegužės 29 d. Dėl registracijos rašyti el. paštu: [jurteda@gmail.com](mailto:jurteda@gmail.com) arba tel. +370 610 24456.

**PARAIŠKŲ PATEIKIMO TVARKA**

Konkurso–festivalio dalyvių paraiškos ir mokesčio patvirtinimas priimami iki 2021 m. gegužės 10 dienos.

Pervesdami konkurso dalyvio mokestį mokėjimo paskirtyje nurodykite: Parama „Konkursui–festivaliui „Čekų parafrazės“, nurodykite konkurso dalyvio vardą, pavardę ir dalyvio kategoriją.

Konkursui Pvz.: Parama „Konkursui–festivaliui „Čekų parafrazės“, Vardenis Pavardenis, B3.

Pervesdami festivalio dalyvio mokestį mokėjimo paskirtyje nurodykite: Parama „Konkursui–festivaliui „Čekų parafrazės“, nurodykite dalyvio vardą, pavardę ir amžių.

Festivaliui Pvz.: Parama „Konkursui–festivaliui „Čekų parafrazės“, Vardenis Pavardenis, amžius.

**KONKURSO–FESTIVALIO BAIGIAMIEJI NUOSTATAI**

Prašome registruotis užpildant šią internetinę anketą:

**KONKURSO DALYVIO ANKETA**

<http://bit.ly/ceku-parafrazes-konkurso-dalyvio-anketa>

**FESTIVALIO DALYVIO ANKETA**

<http://bit.ly/ceku-parafrazes-festivalio-dalyvio-anketa>

Registruotis galima iki 2021 m. gegužės 10 dienos.

Konkurso–festivalio dalyvio vaizdo įrašo nuorodos „YouTube“ platformoje turi būti atsiųstos iki 2021 m. birželio 1 d.

Mokėjimo rekvizitai:

Menų studija „Garsas ir spalva“

Į. k.: 300535116

A. s. LT787300010093842175

Swedbank

Pavedimo kopiją prašome atsiųsti kartu su dalyvio anketa.

**INFORMACIJA**

Dėl išsamesnės informacijos apie konkursą–festivalį galite kreiptis į:

Jūratę Danielienę (registracija norintiems daryti įrašą „Organum“ salėje), +37061024456

Laurą Vancevičienę, +37065254273

Ingą Grušaitę, +37061111205

Vaidą Vanagaitę +37068523220